NaiveNeuron/SloPal huggingface dataset:
Lipšic, Daniel, poslanec NR SR (2015-12-08):
Takže by som pokračoval článkom X. (Reakcia z pléna.) K čl. X (zákon č. 647/2007 Z. z.): Umožňuje sa predĺženie lehoty na odňatie cestovného dokladu z dôvodu, ak je to nevyhnutné pre bezpečnosť štátu. K čl. XI (zákon č. 297/2008 Z. z.): Zneužívanie finančného systému na smerovanie tokov peňazí pochádzajúcich z nezákonnej činnosti, resp. zo zákonnej činnosti na teroristické účely, predstavuje veľké riziko pre stabilitu finančného systému. Preventívne opatrenie ustanovené v § 16 ods. 2 zákona je jedným zo spôsobov, ako zabrániť nakladaniu s finančnými prostriedkami získanými z trestnej činnosti, ktoré môžu byť určené aj na teroristické účely. Činnosť finančnej spravodajskej jednotky je závislá od získavania informácií od iných povinných osôb, zahraničných partnerov, resp. iných príslušných orgánov. Po prijatí hlásenia o neobvyklej obchodnej operácii je finančná spravodajská jednotka povinná na základe týchto informácií hlásenie analyzovať, vyhodnotiť, spracovať a v prípade zistenia, že skutočnosti nasvedčujú tomu, že bol spáchaný trestný čin, odstúpiť vec orgánu činnému v trestnom konaní. Vzhľadom na to, že pranie špinavých peňazí a financovanie terorizmu sa často uskutočňuje v medzinárodnom kontexte, je mimoriadne dôležitá spolupráca so zahraničnými FIU, na podnet ktorých sa rovnako využíva inštitút zdržania neobvyklej obchodnej operácie. Posudzovanie neobvyklej obchodnej operácie a následne vykonanie úkonov nevyhnutných zdržaniu neobvyklej operácie si často pre svoju zložitosť a nezvyčajnú povahu vyžaduje dlhšiu dobu. V takýchto prípadoch je dodržanie zákonných lehôt v praxi v niektorých prípadoch nemožné. Navrhuje sa preto predĺžiť uvedené lehoty zo 48 hodín na 120 hodín a z 24 hodín na 72 hodín, v rámci ktorých bude vytvorený dostatočný časový priestor pre finančnú spravodajskú jednotku na preverenie informácií poskytnutých povinnými osobami, medzinárodnú spoluprácu (FIU, Interpol, Europol), ako aj pre orgány činné v trestnom konaní na začatie trestného stíhania, zaistenia veci pochádzajúcej z trestnej činnosti, prípadne peňažných prostriedkov určených alebo použitých na spáchanie trestného činu. K čl. XII [čl. (pozn. red.: správne „zákon“) č. 154/2010 Z. z.]... (Prerušenie vystúpenia predsedajúcim.)
Matejičková, Zuzana, poslankyňa NR SR (2024-06-26):
Veľmi pekne ďakujem, pán predsedajúci. Vážený pán minister, vážené kolegyne, vážení kolegovia, Národná rada schválila dňa 22. mája 2024 zákon, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov. Prezidentka Slovenskej republiky podľa čl. 102 ods. 1 písm. o) Ústavy Slovenskej republiky vrátila Národnej rade uvedený zákon na opätovné prerokovanie a vo svojom rozhodnutí uviedla dôvody, ktoré ju viedli k tomu, aby využila svoju právomoc, ktorá jej vyplýva z Ústavy Slovenskej republiky. Na základe uvedeného predseda Národnej rady svojím rozhodnutím č. 375 z 12. júna 2024 podľa § 90 ods. 2 zákona o rokovacom poriadku pridelil predmetný zákon, vrátený prezidentkou Slovenskej republiky na opätovné prerokovanie Národnou radou, týmto výborom: ústavnoprávnemu výboru a výboru pre pôdohospodárstvo a životné prostredie. Ako gestorský výbor určil výbor pre pôdohospodárstvo a životné prostredie a súčasne určil lehotu na jeho prerokovanie. Prezidentka Slovenskej republiky vo svojom rozhodnutí z 11. júna 2024 č. 2416-2024-Kancelárie prezidenta Slovenskej republiky uviedla dôvody na vrátenie zákona, ktoré sú odôvodnené v častiach II a III a navrhla, aby Národná rada Slovenskej republiky po opätovnom prerokovaní zákon neprijala ako celok. Určené výbory prerokovali predmetný zákon v lehote určenej rozhodnutím predsedu Národnej rady Slovenskej republiky takto: Ústavnoprávny výbor prerokoval zákon a uznesením č. 122 z 18. júna 2024 odporučil Národnej rade zákon pri opätovnom prerokovaní schváliť. Výbor pre pôdohospodárstvo a životné prostredie prerokoval zákon a uznesením č. 52 z 19. júna 2024 odporučil Národnej rade zákon pri opätovnom prerokúvaní schváliť. Gestorský výbor prijal odporúčanie pre Národnú radu podľa § 90 ods. 5 zákona o rokovacom poriadku hlasovať o predmetnom zákone, vrátenom prezidentkou Slovenskej republiky na opätovné prerokovanie Národnou radou, s odporúčaním gestorského výboru zákon schváliť. Spoločná správa výborov Národnej rady o výsledku prerokovania predmetného zákona, vrátenom prezidentkou Slovenskej republiky na opätovné prerokovanie Národnou radou, bola schválená uznesením výboru pre pôdohospodárstvo a životné prostredie č. 54 z 19. júna 2024. V citovanom uznesení ma výbor poveril informovať Národnú radu v súlade s § 80 ods. 2 zákona o rokovacom poriadku o výsledku rokovania výborov a odôvodniť stanovisko výboru na schôdzi Národnej rady. Pán predsedajúci, otvorte, prosím, rozpravu. Ďakujem pekne.
Laššáková, Jana, podpredsedníčka NR SR (2013-06-20):
Prosím, prezentujme sa a hlasujeme. (Hlasovanie.) Prítomných 133 poslancov, za návrh hlasovalo 78 poslancov, proti bolo 17, zdržalo sa 37 poslancov a 1 poslanec nehlasoval. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, uveďte ďalšie hlasovania.
Paška, Pavol, predseda NR SR (2012-12-12):
Chcete reagovať? Pán poslanec Muňko nie je prítomný, stráca poradie. Pán poslanec Kamenický nie je prítomný, stráca poradie. Pán Kaník nie je prítomný, stráca poradie. Pán Mihál nie je prítomný, stráca poradie. Pani poslankyňa Mezenská nie je prítomná, stráca poradie. Pán poslanec Hlina, nech sa páči.
Ďuriš Nicholsonová, Lucia, podpredsedníčka NR SR (2018-10-18):
Ďakujeme pekne, pán poslanec. Teraz poprosím spravodajcu, ktorého určil navrhnutý gestorský výbor pre verejnú správu a regionálny rozvoj, pána poslanca Igora Chomu, aby nám predniesol spravodajskú informáciu. Nech sa páči.
Zmajkovičová, Renáta, podpredsedníčka NR SR (2013-11-27):
Pán poslanec Přidal.
Bugár, Béla, podpredseda NR SR (2017-05-18):
Ďakujem, pán minister. Ôsmu otázku položil pán poslanec Fecko podpredsedovi vlády a ministrovi vnútra Robertovi Kaliňákovi, odpovedať bude pán minister Érsek. Otázka je nasledovného znenia: „Dôjde k spravodlivému platovému vyrovnaniu pre pracovníkov bývalej špecializovanej štátnej správy, ako ste im to sľúbili pri začiatku reformy ESO, teraz, ak je nový zákon o štátnej správe?“ Nech sa páči.
M. Číž, podpredseda NR SR: (2008-09-11):
Pán poslanec, máte právo položiť otázku. Uplatníte si právo? Máte slovo.
Šefčík, Marek, poslanec NR SR (2023-03-23):
Čo mi vyčítate deviate božie prikázanie? Čo? Ja mám akože, ja mám jedinú svoju manželku celý život a ja nemám záujem o ďalšiu ani o vašu, ani o žiadnu inú. Pani Kozelová, pani poslankyňa Kozelová, eskaloval som napätie? Mal som iný názor ako vy? Tak sa stalo, že sa vám to zdalo, že eskalujem napätie? Nie. Mal som iný názor ako vy, len treba rešpektovať iný názor. (Reakcia z pléna.) Pán poslanec Dostál...
Beblavý, Miroslav, poslanec NR SR (2017-02-14):
Ďakujem pekne. Toto je druhý zákon z toho posledného balíka. Tento zákon je naozaj veľmi technický, pretože VÚC v oblasti civilnej ochrany nezohráva ani dnes významnejšiu úlohu, ale sú v tom zákone predsa len uvedené, majú svoje postavenia, aj keď drobné, takže je potrebné v súvislosti s návrhom na ich zrušenie upraviť aj túto zmenu. Ďakujem.
P. Paška, predseda NR SR: (2009-03-10):
Nech sa páči, pán poslanec Brocka.
Brocka, Július, poslanec NR SR (2011-05-27):
Pani poslankyňa Tomanová navrhla, aby sme o každom z uvedených pozmeňovacích návrhoch hlasovali osobitne. Je ich 1 až 11. Pán podpredseda, poprosím vás, aby ste dali hlasovať o bode č. 1.
Bugár, Béla, podpredseda NR SR (2017-09-14):
Takže, vážené panie poslankyne, páni poslanci, prosím, aby ste sa ukľudnili a zaujali svoje miesta. Pristúpime k hlasovaniu. Predtým ešte pán poslanec Vašečka, procedurálny návrh.
Ďuriš Nicholsonová, Lucia, podpredsedníčka NR SR (2017-06-21):
Pán poslanec Šebej.
Simon, Zsolt, poslanec NR SR (2013-09-12):
Ďakujem. Pán kolega, položil si viacero tých otázok vo svojom vystúpení, nielen k samotnému zákonu o štátnom podniku, na čo všetko by si chcel počuť odpoveď. Dovolím si pridať ešte aj ja jednu. Je to vskutku premyslený dobrý podnikateľský plán finančných skupín, ktoré vláda Roberta Fica zrealizuje, je to len náhoda, že v máji ÚRSO, pán Holjenčík zvýši cenu za prepravu plynu na vstupnom bode pre vlastníkov rúry a budúci rok občania tejto krajiny sa spamätajú vtedy, keď ceny stúpnu? Už teraz tieto ceny sú vyššie na Slovensku ako v Českej republike. A to poskytuje výhodu pre tých, ktorí vlastnia rúry, nie SPP, rúry. A teraz k štátnemu podniku. Musím ťa doplniť v tom, čo si nepovedal. V drobnej zmene (§ 6) mne sa zdá, že pán minister legalizuje nie úplne kóšer predaje lesnej pôdy a poľnohospodárskej pôdy, ktoré realizujú štátne podniky v gescii ministerstva hospodárstva a iných rezortov. Totiž na Slovensku existuje zákon o lesoch, ktorý hovorí, že lesný majetok štátu je neprivatizovateľný. Nie je predateľný. Ale tým, že my to zahrnieme do majetku iného štátneho podniku ako štátneho podniku Lesy, zrazu sa tieto pozemky predávajú. Pán minister, je to len náhoda alebo je to cieľ? Ďakujem.
Hlina, Alojz, poslanec NR SR (2024-01-24):
Ďakujem pekne. Rozmýšľam, čo povedať (reakcia z pléna), aby som urobil zadosť rokovaciemu poriadku. Podľa mňa je to slabé, také úbohé je to. Tí francúzski socialisti, ich zvyknú niektorých volať, že kaviároví socialisti. Ale oni majú v sebe taký šarm, takú noblesu, tak sa, viete, tak plávajú, keď vojdú do miestnosti. To sú ľudia, ktorí majú načítané, ľudia, ktorí niečo videli, niekde boli, niečo zažili, niečo dokázali, niečo urobili. A môžte si o nich myslieť, že teda takí kaviároví, ale niečo, niečo to majú do seba. A ten karpatský socializmus mi príde hrozne úbohý. Proste taký slabý, tak slabý, nechutne slabý, že nás tu nechajú celú noc, a myslia si, že jak s nami, jak s nami vybabrali. Ale sme vám dali. To proste mi príde také úbohé, tak hrozne nízke, tak slabé, tak detinské, tak neviem, ešte jak to zaprihláskovať. No, nech sa páči, teda odhlasovali ste si to, máte to, hej, tak budeme do tej noci rokovať. Viete, keby sme tu čítali telefónny zoznam, nepoviem. Nečítame telefónny zoznam. Prosím vás, po tejto debate, čo tu dneska alebo tieto dni, týždne prebieha, si kľudne pri úrovni slovenského školstva môžte ísť od Burdu pýtať titul právnika (smiech v sále), to naozaj potom (povedané so smiechom), ono sú to fakt vecné príspevky, ktoré človek sa... získava obraz o tom, veci, ktoré, áno, dobiehame to, čo bolo zameškané. Ten karpatský socializmus sem prišiel, naplával do miestnosti s ťažkými botami a zvalcoval to hlasovaním – bez noblesy, bez šarmu, bez ničoho, úboho, slabo, nevzdelane, úbožiacky, ako sa len dá. (Potlesk.)
P. Hrušovský, predseda NR SR: (2005-03-16):
(Hlasovanie.) 136 prítomných, 49 za, 33 proti, 51 sa zdržalo, 3 nehlasovali. Neschválili sme pozmeňujúci návrh pána poslanca Miššíka. Budeme hlasovať o návrhu pani poslankyne... M. Maxon, poslanec: Nie, budeme hlasovať o návrhu pána poslanca Muňka, ten vystúpil ako druhý v rozprave. Budeme hlasovať o jeho dvoch pozmeňujúcich návrhoch, pretože spolu súvisia.
Ďuriš Nicholsonová, Lucia, podpredsedníčka NR SR (2018-09-18):
Jedna faktická poznámka na vaše, dve faktické poznámky na vaše vystúpenie. Končím možnosť prihlásiť sa. Pán poslanec Dostál.
V. Novotný, poslanec: (2008-09-11):
Na druhej strane sa ale veľmi, veľmi obávam aj preto, lebo bývam a žijem v regióne, kde je požívanie alkoholických nápojov istou ľudovou tradíciu, ktorá sa prenáša cez dlhé stáročia, že ak povieme, že do 0,2 ‰ v krvi sa môže, bude to znamenať, že bezpečnosť premávky na pozemných komunikáciách sa výrazne zhorší. Bude to znamenať, že ľudia si to preložia do slovenského jazyka, že trošku vypiť môžem a potom môžem šoférovať. Najväčší problém je, pán minister to iste dobre vie, pri akej hmotnosti, akom psychickom rozpoložení, akom stave tráviaceho traktu, koľko môžem vypiť, a to laik nikdy nemôže odhadnúť, to dokonca nemôže odhadnúť ani lekár, koľko môže, aby sa zmestil do 0,2 ‰. Čiže ja sa tejto liberalizácie bojím aj preto, lebo v zákone nie je podľa mňa jasne zadefinované, prečo to robíme a ja by som to nepodporil aj preto, lebo neprešiel cestný zákon, ktorý o tom hovoril, máme dnes možnosť zostať na nule. Ďakujem pekne.
Bugár, Béla, podpredseda NR SR (2011-10-18):
Ďakujem. Otváram všeobecnú rozpravu a pýtam sa, či sa hlási niekto ústne do rozpravy, nakoľko nemám žiadnu písomnú prihlášku. Konštatujem, že dvaja. Končím možnosť sa prihlásiť ústne do rozpravy. Pán poslanec Počiatek, nech sa páči, máte slovo a potom pán poslanec Matovič.
Š. Zelník, poslanec: (2009-04-28):
Čo sa týka toho tvrdenia, že záverečný verdikt nad každým prípadom vynáša regionálny hygienik, nie je to pravda. Žiaden predpis neukladá, ani neumožňuje regionálnemu hygienikovi ani iným pracovníkom regionálneho úradu verejného zdravotníctva vynášať verdikty nad obsahom alebo správnosťou výsledkov protokolu ani nad kvalitou práce. Každý pracovník na krajských regionálnych úradoch verejného zdravotníctva, ktorý vykonáva merania, je podľa práva odborne rovnocenný s akýmkoľvek súkromným subjektom vykonávajúcim meranie. Chcem povedať, že otázka akreditácie nie je nič iné, len vydanie povolenia podľa medzinárodnej normy 17025. To, čo sa vydáva v ostatných krajinách je presne podľa tejto normy. Chcem povedať, že koncom 90. rokov jednotlivé rezorty na Slovensku upustili od prevádzkovania vlastných kontrolných mechanizmov na kontrolu skúšobných a meracích laboratórií alebo skupín, ktoré pôsobia v ich rezortoch a prenechalo sa to na Slovenskú národno-kreditačnú službu, ktorá je nadrezortná a je zapojená do medzinárodného akreditačného systému. Jednotlivé rezorty si ponechali len dohľad nad odbornou spôsobilosťou osôb. Teda ja by som vôbec neznižoval nároky na požiadavky. Áno, súhlasím s tým, že ide o výšku poplatkov za akreditáciu, ale nevidím v tom žiaden problém, aby sme sa pozreli na poplatky, ktoré sa tam musia platiť a s tým urobili poriadok. Ale znižovať úroveň, ktorú zabezpečuje akreditácia, to by som neurobil. Ďakujem.
P. Hrušovský, predseda NR SR: (2004-05-13):
Poprosím teraz pani poslankyňu Beatu Brestenskú, aby z poverenia gestorského výboru informovala Národnú radu o výsledku prerokúvania návrhu vo výboroch, ako aj o stanovisku a odporúčaní gestorského výboru. Pani poslankyňa. B. Brestenská, poslankyňa: Ďakujem. Vážený pán predsedajúci, vážený pán minister, vážené dámy a páni, Výbor Národnej rady Slovenskej republiky pre hospodárstvo, privatizáciu a podnikanie v súlade s § 79 zákona Národnej rady č. 350/1996 Z. z. o rokovacom poriadku Národnej rady podáva Národnej rade ako gestorský výbor spoločnú správu Výboru Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení niektorých zákonov (tlač 554), v druhom čítaní. Národná rada Slovenskej republiky uznesením č. 804 z 3. marca 2004 pridelila vládny návrh zákona na prerokovanie v druhom čítaní vo výboroch do 23. apríla 2004 a v gestorskom výbore do 30. apríla 2004. Tento návrh zákona bol pridelený ústavnoprávnemu výboru, výboru pre hospodárstvo, privatizáciu a podnikanie a výboru pre verejnú správu. Iné výbory Národnej rady návrh zákona neprerokovali. Za gestorský výbor určila Národná rada výbor pre hospodárstvo, privatizáciu a podnikanie. Jednotlivé výbory prerokovali uvedený návrh takto: Ústavnoprávny výbor Národnej rady Slovenskej republiky prerokoval návrh 21. apríla 2004 a neprijal platné uznesenie. Výbor Národnej rady pre hospodárstvo, privatizáciu a podnikanie prerokoval návrh zákona 16. apríla 2004 a uznesením č. 309 odporučil Národnej rade Slovenskej republiky návrh zákona schváliť so zmenami a doplnkami uvedenými v prílohe uznesenia. Výbor Národnej rady pre verejnú správu prerokoval návrh zákona 20. apríla 2004 a uznesením č. 167 odporučil Národnej rade návrh zákona schváliť s pozmeňujúcimi a doplňujúcimi návrhmi uvedenými v prílohe. Uvedených je 40 pozmeňujúcich návrhov, sú súčasťou predloženej spoločnej správy. Výbor Národnej rady Slovenskej republiky pre hospodárstvo, privatizáciu a podnikanie ako gestorský výbor podľa § 79 ods. 4 písm. e) rokovacieho poriadku odporúča Národnej rade Slovenskej republiky o bodoch 1 až 40 hlasovať spoločne a s odporúčaním schváliť. Gestorský výbor na základe stanovísk výborov podľa rokovacieho poriadku odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 455/1991 Zb. o živnostenskom podnikaní v znení neskorších predpisov a o zmene a doplnení niektorých zákonov (tlač 554), schváliť. Spoločná správa výborov Národnej rady Slovenskej republiky o výsledku rokovania vládneho návrhu v druhom čítaní bola schválená uznesením č. 323 z 29. apríla 2004. Súčasne výbor poveril spoločného spravodajcu výborov predložiť Národnej rade spoločnú správu výborov a o výsledkoch poveril aj dal právomoci pokračovať v rokovaní. Pán predseda, prosím, otvorte rozpravu.
Glváč, Martin, podpredseda NR SR (2016-12-01):
Ďakujem. S faktickými poznámkami jeden pán poslanec. Ukončujem možnosť prihlásenia sa. Pán poslanec Uhrík, nech sa... (Reakcia z pléna.) Aha, takže... S faktickou? Takže dvaja, nech sa páči, dvaja páni poslanci. Ukončujem možnosť prihlásenia sa. (Reakcia z pléna.) Takže pán poslanec Krajniak ako prvý, keďže bol prihlásený včera, prepáčte, pán poslanec. Nech sa páči.
Laššáková, Jana, podpredsedníčka NR SR (2012-10-30):
Pán poslanec Mikloško, nech sa páči.
Laššáková, Jana, podpredsedníčka NR SR (2014-10-21):
Pán poslanec Lipšic.
Lengvarský, Vladimír, minister zdravotníctva SR (2022-06-23):
Ďakujem pekne. Vážený pán predsedajúci, vážené panie poslankyne, páni poslanci, návrh zákona sa na rokovanie predkladá na základe plánu legislatívnych úloh vlády Slovenskej republiky na mesiace jún až december 2021. Predkladaným materiálom vláda realizuje svoju úlohu zlepšiť podmienky na vstup preukázateľne účinných inovatívnych liekov na náš trh, ku ktorej sa zaviazala v programovom vyhlásení vlády. Jeho cieľom je odstrániť rozdielny prístup k liečbe inovatívnymi liekmi prostredníctvom podpory vstupu nových liekov na trh tak, aby zároveň vynakladanie prostriedkov verejného zdravotného poistenia na tieto lieky bolo efektívne a účelné a zabezpečoval finančnú stabilitu systému. Vážený pán predsedajúci, vážené panie poslankyne, páni poslanci, verím, že predložený návrh zákona podporíte. Ďakujem.
Blanár, Juraj, podpredseda NR SR (2023-03-14):
Pán poslanec Šefčík v rozprave a po ňom posledný prihlásený, pán poslanec Urban sa pripraví.
P. Paška, predseda NR SR: (2008-12-04):
A teraz pristúpime k rokovaniu o... (Hlasy z pléna.). Takže budeme pokračovať teraz prvým čítaním, ešte budeme rokovať teraz o návrhu pani poslankyne Tkáčovej, pretože sme sa všeobecným súhlasom dohodli, že po hlasovaní budeme rokovať o návrhu na vydanie zákona, ktorým sa mení zákon č. 139 o rybárstve. (Návrh poslankýň Národnej rady Slovenskej republiky Tatiany Rosovej a Jarmily Tkáčovej na vydanie zákona, ktorým sa mení a dopĺňa zákon č. 139/2002 Z. z. o rybárstve v znení neskorších predpisov.) Pani poslankyňa, máte slovo.
Zmajkovičová, Renáta, podpredsedníčka NR SR (2013-10-17):
Ďakujem, pán minister. Pán spravodajca, záverečné slovo? Nie. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení sa dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov . Vládny návrh zákona má tlač 616, spoločná správa výborov má tlač 616a. Znovu poprosím pána ministra Kažimíra, aby odôvodnil tento návrh zákona. Nech sa páči.
Šefčík, Marek, poslanec NR SR (2020-09-29):
Ďakujem za slovo. Pani kolegyňa, vy ste časť svojho vystúpenia venovali chemickému potratu takzvanému alebo tej tabletke, ktorá má – v úvodzovkách – vyriešiť problémy, a používali ste tam aj nejaké vyjadrenia odborníkov, tak skúsim ja teraz odcitovať jedného odborníka. Je to detský lekár pán MUDr. Jozef Marec, primár na detskom oddelení, a má viac ako 30 ročnú prax a on hovorí, ako, ako ho štve, že politici z tohto si robia nejaké piár, a hovorí – a to je veľmi, veľmi dôležité: „Ich úlohou, úlohou politikov by malo byť nie, či potraty áno, alebo nie, prípadne od ktorého týždňa, ale hlavne aby sa deťom z nechcených gravidít vytvorili podmienky dôstojné pre život.“ A práve toto je omnoho, omnoho ťažšie pre nás politikov, pomáhať týmto ženám a tým deťom, ako im ponúknuť, nech sa páči nejaká tabletka, vyriešte si to za nás. Toto treba presadiť a toto presadzuje náš zákon sčasti. Povedali ste, nie je tam v tom zákone toto, nie je tam toto, ale sčasti riešime tie problémy, ktoré mamičky, ktoré otehotnejú, majú. Ďakujem.
J. Burian, poslanec: (2008-10-21):
Uvedený návrh bol doručený poslancom Národnej rady v stanovenom termíne, čím boli splnené podmienky určené § 72 ods. 1 zákona Národnej rady Slovenskej republiky o  rokovacom  poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 a zaradil ho na rokovanie 28. schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu uvedených v § 67 a § 68 zákona Národnej rady Slovenskej republiky o rokovacom poriadku. Z vecného hľadiska zastávam stanovisko, že predložený návrh zákona rieši závažnú problematiku. Pani predsedajúca, poprosím, otvorte rozpravu.
Kollár, Boris, poslanec NR SR (2018-12-06):
Ďakujem. Ďalší z nezmyselných návrhov z dielne SNS. Rovnako ako trinásty, dobrovoľný trinásty a štrnásty plat, ktorý, kto chcel, dobrovoľne už dávno dával, a kto na to nemá, ktorá firma na to nemá, tak ho nedáva ani dnes. Teraz tu máme 2,5-percentný odvod. Po veľkom tlaku sa niečo s tým upravuje. Cez to všetko tento zákon určite bude napadnutý z Európskej únie a nebude môcť byť implementovaný ani u nás na Slovensku. Ale dobre, budiš, je to tunák. Upozorňujeme, odkedy to bolo podané do Národnej rady, že budú sa na základe tohto zvyšovať ceny, ceny potravín. A môžete si hovoriť čokoľvek. A keď ste takí, takí o tom stopercentne presvedčení, tak keď v tých najväčších reťazcoch stúpnu ceny a že to implementuje do cien, no tak povedzte, dajte do, v sazku váš politický mandát, keď tak sa bijete do pŕs tunák, že garantujeme vám, že nezvýšime platby. Hovorili ste s tými najväčšími obchodnými centrami? Dali vám to písomne, že nezvýšia tie dane? Chcete, akým spôsobom chcete ľuďom garantovať, že tie dane, že tie ceny nezvýšia, že nezvýšia ceny základných potravín, ako to chcete zabezpečiť? A jediný výsledok je ten, že si vytvoríte nový fond, o ktorom budete rozhodovať, a nedáte to všetko do štátneho rozpočtu, ale vytvoríte znova jeden fond, kde budete mať 120 miliónov, a vaši nominanti znova budú o tom bačovať. A akým spôsobom to robíte, tak to už sme videli pri Vadalovcoch, akým spôsobom rozdeľujú dotácie vaši, vaši nominanti.
Bugár, Béla, podpredseda NR SR (2011-04-01):
Ďalej v rozprave vystúpi pán poslanec Somogyi, nech sa páči.
P. Hrušovský, podpredseda NR SR: (2002-02-12):
Chcem ešte raz upozorniť na to, čo pripomenul pán spoločný spravodajca, že na vyslovenie súhlasu s medzinárodnou zmluvou podľa čl. 7 ods. 3 a 4 ústavy je potrebný súhlas nadpolovičnej väčšiny všetkých poslancov. Prosím, páni poslanci, prezentujme sa a hlasujme. (Hlasovanie.) 90 prítomných, 69 za návrh, 1 proti, 8 sa zdržalo, 12 nehlasovalo. Konštatujem, že návrh uznesenia Národná rada neschválila. Pán poslanec Mikloško.
Šeliga, Juraj, podpredseda NR SR (2020-05-12):
Ďakujem pekne, pani ministerka. Teraz dávam slovo spravodajcovi, ktorého určil navrhnutý gestorský výbor pre kultúru a médiá, pánovi poslancovi Kollárovi. Nech sa páči.
Fecko, Martin, poslanec NR SR (2019-10-24):
Ďakujem pekne. Ďakujem pekne, pani kolegyňa, aj s predkladateľmi, že dávate takýto zákon. Ja som tvrdý antifajčiar. To znamená, že budem za každý zákon, ktorý povie, že stačilo, pretože dobrovoľne si skracovať svoj život je u mňa neprijateľné. Pretože my sme dostali právo žiť na tejto Zemi a keď si to neuvedomujete, že koľko ľudí nedostalo ani šancu, aby sa tu narodilo, pretože po dvoch – troch dňoch zahynie, alebo po týždni, tak mali by sme si to zdravie chrániť. Ja mám stále pred očami môjho dedka z mamkinej strany, ktorý bol tvrdý fajčiar, veľmi tvrdý fajčiar. Asi keď mal 68 rokov, išiel k lekárke a mu povedala: „Pán Olejár, ešte tri mesiace fajčíte, ako fajčíte, a končíte na tejto zemi.“ Môj dedo bol rázny a povedal: „Stačilo.“ Zavolal všetkých svojich synov a aj moju mamku, sme mu vypratali celý dom, žil už iba sám, bol sebestačný, všetko sme mu vymenili, aj oblečenie, a dedko začal jesť Hašlerky miesto cukríkov, lebo bol nervózny. A si predstavte, ešte osem rokov žil. A to je relatívny zmysel, by som povedal, že rozhodnutí určitých ľudí v nejakom tom ich životnom cykle. Pýtam sa, kedy sa začne fajčiť? No keď ste v nejakom strese, keď máte nejakú, proste zlom, a je už iba na vás, či tá vôľa, ktorú máte alebo nemáte, spôsobuje to, že budete si to svoje zdravie ničiť a znižovať, by som povedal, vek dožitia, alebo poviete, že stačilo. A hovorím, že dávam každému za príklad, že môj dedo to zvládol. A dúfam, že zvrchu sa na nás pozerá (vyslovené s pobavením) a že hovorí, že, dobre, keby takto aj ďalší podľa jeho vzoru konali. Ďakujem pekne.
V. Veteška, podpredseda NR SR: (2004-12-10):
Otváram rozpravu. Písomne sa neprihlásil nikto do rozpravy k tomuto bodu programu. Do rozpravy k tomuto bodu programu ústne sa hlási pani poslankyňa Tóthová. Končím možnosť ďalších prihlášok do rozpravy. Pani poslankyňa, máte slovo, nech sa páči.
Grendel, Gábor, podpredseda NR SR (2020-07-23):
Pán spravodajca? Nechcete. Vyhlasujem desaťminútovú prestávku do hlasovania. (Opätovné zaznievania gongu.) (Desaťminútová prestávka.) (Po prestávke.)
Žiak, Miroslav, poslanec NR SR (2021-07-23):
Ďakujem veľmi pekne. Pápež František na svojich návštevách niekoľkokrát prijal audienciu obetí sexuálneho zneužívania duchovnými. Za stranu SaS mám procedurálny návrh, rád by som preto navrhol hlasovanie o tom, aby parlament uznesením požiadal pani prezidentku, aby pápeža požiadala o prijatie obetí sexuálneho zneužívania duchovnými. (Prerušenie vystúpenia predsedajúcim.)
Figeľ, Ján, podpredseda NR SR (2013-10-29):
Ďakujem pekne. Posledným prihláseným v tejto rozprave je Mikuláš Huba. Nech sa páči, máte slovo.
Zmajkovičová, Renáta, podpredsedníčka NR SR (2013-09-11):
Ďakujem, pán minister. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 261/2002 Z. z. o prevencii závažných priemyselných havárií a o zmene a doplnení niektorých zákonov v znení neskorších predpisov . Vládny návrh zákona má tlač 664. Návrh na jeho pridelenie na prerokovanie výborom je v rozhodnutí č. 638. Prosím, ministra životného prostredia Slovenskej republiky Petra Žigu, aby vládny návrh zákona uviedol. Nech sa páči, pán minister.
Sloboda, Vladimír, poslanec NR SR (2019-09-19):
Ďakujem, Ondro. Myslím si, že tvoj výstup bol dostatočne jasný k tomu, že prečo máme problém s tým, aby naozaj sa mohlo vyvlastňovať pre súkromné investície. Sami sme si to naozaj tu v Bratislave zažili, takýto prípad, tak dúfam, že naozaj k nemu, reálne naozaj nikde nedôjde. Je to hrubé zasahovanie do práv jednotlivcov bez toho, aby išlo o verejný záujem.
Luciak, Michal, poslanec NR SR (2023-05-09):
Pán predseda, ďakujem vám veľmi pekne. Prosím, dajte hlasovať o tom, že Národná rada sa v súlade s § 73 ods. 3 písm. c) zákona o rokovacom poriadku uzniesla prerokovať predložený návrh zákona v druhom čítaní.
Pellegrini, Peter, predseda NR SR (2024-01-24):
Ďalší v rozprave pán poslanec Jakab. Nie je v sále, stráca poradie. Ďalší v rozprave, pán poslanec Kišš, nech sa páči.
Pellegrini, Peter, predseda NR SR (2015-02-11):
Prezentujme sa a hlasujme o návrhu pani poslankyne Žitňanskej prerokovať tento návrh zákona v druhom čítaní. (Hlasovanie.) Prítomných 134 poslancov, za hlasovalo 50, proti boli 5, zdržalo sa 79. Návrh sme neschválili. Budeme hlasovať ešte o bode 71 schváleného programu, ktoré uvedie pani poslankyňa Pfundtner a je to prvé čítanie o návrhu poslancov Nicholsonovej a Poliačika na vydanie zákona, ktorým sa mení a dopĺňa Občiansky zákonník, tlač 1384. (Hlasovanie o návrhu poslancov Národnej rady Slovenskej republiky Lucie Nicholsonovej a Martina Poliačika na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov a o zmene a doplnení niektorých zákonov , tlač 1384.)
Bugár, Béla, podpredseda NR SR (2019-12-04):
Teraz otváram možnosť sa prihlásiť ústne do rozpravy. Pán poslanec Mihál, Heger. Končím možnosť sa prihlásiť. Pán poslanec Mihál, nech sa páči, máte slovo.
Blanár, Juraj, podpredseda NR SR (2022-10-04):
Ďakujem. Pán navrhovateľ bol jediný, ktorý vystupoval v rozprave. Na jeho vystúpenie faktickou poznámkou bude reagovať pán spravodajca Marián Viskupič.
B. Bugár, podpredseda NR SR: (2001-11-06):
návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 387/1996 Z. z. o zamestnanosti v znení neskorších predpisov a o zmene a doplnení niektorých zákonov (tlač 1040). Informáciu o prerokovaní tohto návrhu v jednotlivých výboroch máte v tlači 1040a. Nech sa páči, môžete pristúpiť k zdôvodneniu.
Sulík, Richard, predseda NR SR (2010-08-10):
Ďakujem pekne. S faktickými poznámkami nie je prihlásený nikto. Vyhlasujem rozpravu za skončenú. Chce k rozprave zaujať stanovisko navrhovateľka? Nie. Tiež si nežiada pani spravodajkyňa. Či žiada?
Šimečka, Michal, podpredseda NR SR (2024-02-27):
Pán poslanec Galko, nech sa páči.
Pročko, Jozef, poslanec NR SR (2024-01-09):
Ďakujem, Roman, presne ty si človek, ktorý naozaj po odbornej stránke to tu zhodnotil a presne si popísal situáciu, kto to tu všetko pripravoval. Pripravovali to takí ľudia ako Lindtner, obvinený Lindtner, Para, obvinený Para, Gašpar mladší. A ja by som sa chcel venovať Gašparovi mladšiemu, pretože to je syn Tibora Gašpara, syn Tibora Gašpara pripravoval túto, túto vec. A je to človek, ktorý na nahrávkach jasne hovorí, že napríklad pichne vidličkou Kaliňáka, hovorí, že, s Parom v rozhovore na tých nahrávkach hovorí, že na ceste, teda na prechode zrazia Lipšica tak, že mu, bez ponožiek že ho zrazia, ale čo je zarážajúce, čo povedal v tých nahrávkach, povedal, keď ho odsúdia, tak odje...bem Lipšica. Toto je štátny tajomník. Štátny tajomník na ministerstve spravodlivosti ide odje...bať Lipšica. Kam sme sa dostali, Slovensko? Normálne aj Blaha stíchol, že mu je to, je mu to ľúto a naozaj ja si myslím, že fakt je toto, to je niečo neuveriteľné, keď máme štátneho tajomníka, ktorý na nahrávke hovorí, že odje...be človeka. Dokonca aj Kamenický stíchol, to je niečo neuveriteľné! Toto sa tu deje, priatelia, a nemajú hanbu. Nemajú hanbu. Do funkcií dávajú, viete, to je to, že to je rodinkárstvo a protekcionalizmus, že si tam dal Gašpar svojho syna, ale ten syn rozpráva verejne, že odje...be človeka. A tento človek je štátny tajomník na ministerstve spravodlivosti. (Potlesk.)
Kolesík, Andrej, poslanec NR SR (2012-09-14):
Ďakujem, pani predsedajúca. Vážená pani predsedajúca, pán minister, kolegyne, kolegovia, dovoľte mi predniesť spoločnú správu k tomuto bodu rokovania. Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 50/1976 Zb. o územnom plánovaní a stavebnom poriadku v znení neskorších predpisov (tlač 116), podáva Národnej rade Slovenskej republiky podľa § 79 zákona o rokovacom poriadku Národnej rady túto spoločnú správu výborov Národnej rady. Národná rada Slovenskej republiky uznesením z 26. júla 2012 č. 140 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet a výboru pre hospodárske záležitosti. Výbory prerokovali návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade schváliť ústavnoprávny výbor svojím uznesením zo 4. septembra 2012 č. 66, výbor pre financie a rozpočet uznesením zo 6. septembra 2012 č. 68 a Výbor Národnej rady Slovenskej republiky pre hospodárske záležitosti uznesením zo 6. septembra 2012 č. 62. Z uznesení výborov Národnej rady Slovenskej republiky pod bodom III tejto správy vyplýva 9 podmieňujúcich a doplňujúcich návrhov, ktoré sú súčasťou spoločnej správy (tlač 116a). Gestorský výbor odporúča hlasovať o pozmeňujúcich a doplňujúcich návrh nasledovne: o bodoch 1 až 9 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 50/1976 Zb. o územnom plánovaní a stavebnom poriadku v znení neskorších predpisov schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady o výsledku prerokovania návrhu zákona v druhom čítaní bola schválená uznesením z 11. septembra 2012 č. 69. Ďakujem, pani predsedajúca, skončil som.
Sulík, Richard, predseda NR SR (2010-10-20):
Ďakujem pekne za úvodné slovo. Dávam slovo spravodajcovi, ktorého určil navrhnutý gestorský výbor, poslancovi Jasaňovi. Nech sa páči.
Šimečka, Michal, podpredseda NR SR (2024-01-19):
Ďakujem. Pán poslanec Šipoš.
Hrušovský, Pavol, podpredseda NR SR (2010-10-21):
Hlasujeme, páni poslanci, o návrhu pána poslanca Přidala. (Hlasovanie.) 143 prítomných, 84 za, 13 proti, 45 sa zdržalo, 1 nehlasoval. Návrh sme schválili.
V. Veteška, podpredseda NR SR: (2005-03-18):
O slovo požiadal najskôr predkladateľ, potom spravodajca.
Krajniak, Milan, minister práce, sociálnych vecí a rodiny SR (2022-10-04):
Vážený pán podpredseda, vážené dámy, vážení páni, som rád, že môžme dnes hovoriť o zákone, ktorý pomáha niekoľko tisíc detí, deťom, ktoré žijú v detských domovoch alebo sú v starostlivosti detských domovov, a týmto zákonom o profesionálnych náhradných rodičoch jednak zvyšujeme trošku aj finančné ohodnotenie profesionálnych rodičov a stabilizujeme ich činnosť. Je to vlastne nový zákon, ktorý nám umožní našim odhadom a dúfame v to, aspoň tisíc detí, ktoré sú momentálne v detských domovoch, umiestniť u profesionálnych náhradných rodičov. Chcem veľmi oceniť a poďakovať za zhruba ročnú konštruktívnu debatu so všetkými zainteresovanými zástupcami profesionálnych rodičov, kolegov na ministerstve, pani riaditeľku Mrázkovú, ktorej táto téma leží veľmi na srdci, a tak isto všetkých poslancov a predstaviteľov všetkých politických strán, že sme pripravili tento návrh zákona do podoby, ktorý naozaj umožní čo najviac detí dostať z ústavného prostredia k profesionálnym náhradným rodičom. Chcel by som avizovať ešte pri tomto svojom úvodnom slove, že v rozprave bude mať pozmeňujúci návrh pán poslanec Lehotský. Tento pozmeňujúci návrh sme spolu odkonzultovali, považujeme ho za dobrý. Pán poslanec ho odôvodní, iba vopred chcem povedať teda, že je to po konzultácii s ministerstvom a s odborným zázemím nášho ministerstva. Čiže považujeme tento pozmeňujúci návrh za vylepšenie. Ja sa veľmi teším, že napriek všetkým tým problémom, ktoré v našej spoločnosti sú, vojna, inflácia, pandémia, sme si všetci spolu dali tú námahu a robíme aj na koncepčných veciach, ktoré môžu pomôcť deťom, a som veľmi rád, že panuje široká celospoločenská, ale aj politická zhoda o tom, aby bol tento návrh zákona prijatý. Ďakujem veľmi pekne, pán podpredseda.
Takáč, Richard, poslanec NR SR (2021-02-05):
Ďakujem veľmi pekne za slovo, pán predsedajúci. Kolegyne, kolegovia, ja by som skôr začal tým, že, pán predsedajúci, chcem vás poprosiť, skúste to vyvážiť, to vaše vstupovanie do toho, že keď hovorí, reaguje faktickou opozičný poslanec, tak mu vyčítate, že nereaguje naňho. A keď je to koaličný, tak je to úplne opačne. A sme mali teraz živý príklad toho, čiže nech je to také vyrovnané. Lebo mali sme tu príklad aj pred obedom, keď sme rokovali o pláne obnovy a myslím si, že ste mali prerušiť bod o pol jedenástej a nie to dostať až do toho štádia, že sme museli prerušiť faktické. To je jedna vec. Druhá vec... (Prerušenie vystúpenie predsedajúcim.)
Žiga, Peter, podpredseda NR SR (2023-11-22):
S faktickou poznámkou na vaše vystúpenie je prihlásených šiesti páni poslanci. Ako prvý pán poslanec Šalitroš.
Brocka, Július, poslanec NR SR (2015-10-30):
Veľmi stručne. Ďakujem za doplnenie môjho vystúpenia kolegovi Osuskému aj za podporu môjho vystúpenia. A k pánu poslancovi Martvoňovi niet na čo reagovať.
Bugár, Béla, podpredseda NR SR (2016-09-06):
Ďakujem pekne a otváram všeobecnú rozpravu k tomuto bodu programu a pýtam sa, či sa hlási niekto ústne do rozpravy, nakoľko som nedostal žiadnu písomnú prihlášku. Pán poslanec Mihál, končím možnosť sa prihlásiť do rozpravy. Nech sa páči, máte slovo.
Kollár, Boris, predseda NR SR (2022-10-05):
Vážení kolegovia, budeme pokračovať. Teraz pristúpime k rokovanie o návrhu vlády na skrátené legislatívne konanie, ale predtým vás chcem poprosiť, kolegovia, pán minister hospodárstva nás práve pred malou chvíľou požiadal, nakoľko musí odcestovať v piatok z Bratislavy, že či môžeme všeobecným súhlasom tlač 120 a tlač, ešte raz, tlač 1020 a 1033, je to vládny návrh zákona, ktorým sa mení a dopĺňa zákon č. 144/2013 Z. z. o obchodovaní s určenými výrobkami, ktorých držba sa obmedzuje z bezpečnostných dôvodov, to je jeden zákon. A druhý je vládny návrh zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov, či môžeme mu termínovať bod na piatok na deviatu. Je všeobecný súhlas, prosím? (Súhlasná reakcia pléna.) Ďakujem pekne, uvedené sme schválili. Ďakujem velice pekne. Teraz budeme pokračovať v rokovaní o návrhu vlády na skrátené legislatívne konanie o vládnom návrhu zákona, ktorým sa mení zákon č. 534/2021 Z. z. o štátnom rozpočte na rok 2022 . Návrh vlády je pod tlačou 1262. Prosím ministra práce, sociálnych vecí a rodiny minist... teda Slovenskej republiky pána ministra Milana Krajniaka, aby v zastúpení podpredsedu vlády a ministra financií návrh vlády odôvodnil. Nech sa páči, pán minister, máte slovo.
Kollár, Boris, poslanec NR SR (2019-09-11):
Martin, ďakujem pekne, že bojuješ takto za, za ľudí. A chcel by som už len dodať, že mňa úplne šokovalo, ten nulový dopad na štátny rozpočet, lebo tie dva, obidva zákony veľmi spolu súvisia, lebo postihnú presne týchto neštátnych hlavne vlastníkov. A že je to nulový dopad na štátny rozpočet, zavádzanie poslancov Národnej rady, vláda SR a verejnosť, predkladateľom novely, čiže ministerstvom, teraz v tomto životného prostredia. Novela neprinesie zníženie, pardon, „novela prinesie zníženie celkovej produkcie lesného hospodárstva a podnikov z oblasti spracovania dreva a celulózy, zníženie zamestnanosti vo vedení rezortov a následne poklesu príjmu štátneho rozpočtu daní a odvodov“. Žiadame vyčísliť výmeru lesov, pani ministerka, ktoré budú musieť byť prekategorizované, a následne určiť reálny výpadok na daniach z nehnuteľností. Analýza, teda treba pripomenúť, že navýšenie bezzásahových území len národných parkov na 50 % výmery znamená nárast bezzásahového územia o cca 100-tisíc hektárov, čo predstavuje významný pokles produkčných možností. To má, samozrejme, negatívny vplyv na hospodárenie štátnych podnikov, podnikateľských subjektov poskytujúcich lesnícke činnosti, ale aj drevospracujúcich podnikov a podnikov zo sektoru papiera a celulózy. Zamestnanosť v lesníckom sektore nesúvisí len s výškou ťažby, ale priamo súvisí aj s ďalšími činnosťami, ako pestovanie a ochrana lesa, starostlivosť o drobné vodné toky, lesné cesty, chodníky, monitoring stavu lesa a poľovníctvo a tak ďalej. My chceme chrániť prírodu, ale integrovaným a proaktívnym spôsobom na základe serióznych vedeckých poznatkov a výskumov, ktoré budú vychádzať z poznania skutočného stavu potenciálu a potrieb slovenskej prírody a krajiny, a nie aplikáciou napríklad kanadskej divočiny na slovenské pomery. Ďakujem.
Danko, Andrej, predseda NR SR (2018-09-19):
Prosím, prezentujme sa hlasujme. (Hlasovanie.) Prítomných 139, za 76, proti 27, zdržalo sa 32, nehlasovali 4. Konštatujem že sme, že sme uvedený návrh schválili.
Šeliga, Juraj, podpredseda NR SR (2020-09-23):
Pán poslanec Mazurek.
Laššáková, Jana, podpredsedníčka NR SR (2014-02-05):
Nech sa páči, pán poslanec Hlina, máte slovo.
Ľ. Petrák, poslanec: (2009-06-16):
Pokiaľ by ste si zobrali kritériá nakladania s majetkom vyšších územných celkov, tak takmer v každom všeobecne záväznom nariadení o hospodárení s majetkom sa nachádza ustanovenie, že pri predaji tohto majetku je rozhodujúcim kritériom cena. My dvaja sme o tom veľmi veľa diskutovali v procese prípravy tohto pozmeňujúceho návrhu. Hľadali sme, že či sa dajú zohľadniť všetky kritériá, napríklad sociálne, potreba zabezpečenia niektorých služieb v obciach a mestách. Vy ste si dali na túto otázku odpoveď tým, že ste sami konštatovali, že ak by sme postupovali iným spôsobom, teda obce a mestá, vyššie územné celky, tak dôjdeme do rozporu so zákonom o štátnej pomoci. Čiže tam je prvá brzda, ktorá je jednoznačná. Druhá. Máme tam ustanovenie, ktoré hovorí o možnosti schváliť trojpätinovou väčšinou priamy predaj majetku. A v podstate nevidím zásadný rozdiel medzi tým, či trojpätinovou väčšinovou schválim priamy predaj majetku niekomu, alebo nastavím kritériá verejnej súťaže tak, aby som zohľadňoval aj niektoré ďalšie veci absolútne objektívne tak, ako to  zastupiteľstvo cíti. Takže z tohto pohľadu ja osobne si myslím, že aj pri vypustení tej spornej vety nedôjde k žiadnemu porušeniu transparentnosti pri predaji majetku. Ďakujem pekne.
Bugár, Béla, podpredseda NR SR (2010-12-02):
Ďakujem. Chcem sa opýtať, či sa hlási ešte niekto ústne do rozpravy? Dobre, dobre, tak. Vážené panie poslankyne, páni poslanci, vzhľadom k tomu, že niektoré kluby tu nie sú, takže túto možnosť až potom, po prestávke alebo po poobedňajšom rokovaní umožníme, po poobedňajšom rokovaní a na teraz prerušujem rokovanie o tomto bode programu. Budeme pokračovať o 11.30 hodine. Do tej doby, zasadnutia klubov. Ďakujem pekne. (Prestávka do 11.30 hodiny.) (Po prestávke.)
Danko, Andrej, predseda NR SR (2017-05-16):
Mám povedať nie? Súhlasím, samozrejme. Prerušujem schôdzu Národnej rady. Zajtra pokračujeme v rokovaní, tak ako je plánované. Prajem pekný večer. Ďakujem. (Prerušenie rokovania o 19.01 hodine.)
Danko, Andrej, podpredseda NR SR (2024-04-16):
Ďakujem. Dávam slovo členovi výboru pre hospodárske záležitosti poslancovi Vážnemu, aby informoval Národnú radu o výsledku prerokovania návrhu vlády vo výbore.
Žiga, Peter, podpredseda NR SR (2024-02-07):
Pani poslankyňa Jurík.
Laššáková, Jana, doterajšia podpredsedníčka NR SR (2016-03-23):
Pán poslanec Tibor Bernaťák.
Jasaň, Viliam, poslanec NR SR (2015-11-20):
Ďakujem pekne, pani predsedajúca. Kolegyne, kolegovia, tak idem si predniesť svoj pomníček, ako hovorí pán kolega Hlina. Viete, ja už mám 63 rokov a pomníček je môj doterajší život, za ktorý sa nehanbím a na ktorý som hrdý, a nemusím tu vystupovať a robiť si pomníčky. Toto je odozva na mnohé stretnutia, ktoré som v rámci Slovenského zväzu protifašistických bojovníkov absolvoval, a chodím a bol som na Dukle, bol som vo Svidníku, chodím po týchto pamätníkoch a toto je odpoveď na ich predstavy o tom, čo by mohlo byť. A osobne si myslím a som presvedčený, že 6. október by sa nemal volať Deň obetí Dukly, ale Deň obetí karpatsko-duklianskej operácie. Tých obetí vo svete je strašne veľa. Nedávno v Paríži, letecké nešťastie, automobilové, ale tí, ktorí so zbraňou v ruke bojovali na Dukle, tí si zaslúžia, aby sme ich nazvali hrdinami, lebo bojovali za svoju vlasť, za naše oslobodenie, aj za to, že tu môžeme dnes byť. Ja viem, že názory na boje na Dukle sú rôzne, k tomu sa ja vyjadrovať nebudem, vyjadrujem sa len k tým, ktorí tam bojovali, a k tým, ktorí tam padli. Preto tento návrh zákona som predkladal v prvom čítaní, od jeho predloženia sa nič nezmenilo, preto ho predkladám v pôvodnom znení, tak ako som ho predložil a chcem vás požiadať o jeho podporu. Ďakujem pekne.
Laššáková, Jana, podpredsedníčka NR SR (2013-05-24):
Na vystúpenie pani podpredsedníčky nie sú faktické poznámky. Teraz dávam slovo pani Monike Gibalovej, ktorá je posledná prihlásená do rozpravy z klubu KDH. Nech sa páči, pani poslankyňa, máte slovo.
Matej, Ondrej, poslanec NR SR (2010-12-02):
Ďakujem pekne, pán predseda. Takže ešte raz. V doterajšom bode 3 sa v § 18 slová „31. decembra 2012“ nahrádzajú slovami „31. decembra 2011“. Odôvodnenie. K zmene lehoty sa pristúpilo z dôvodu, že nové pokladnice z hľadiska svojich technických možností sú nastavené na elimináciu krátenia tržieb, čo v konečnom dôsledku bude mať pozitívny vplyv na výšku daňových únikov. 3. K čl. II. V bode 2 sa v § 15 ods. 1 v prvej vete za slová „zamestnanec správcu dane“ vkladajú slová podľa § 1a písm. j) prvého a druhého bodu“. Odôvodnenie. Ide o spresnenie navrhovaného znenia z dôvodu, aby bolo jednoznačné, že zamestnanec správcu dane je zamestnanec, ktorého zamestnávateľom je daňové riaditeľstvo alebo colné riaditeľstvo. 4. K čl. II – nové body. Za doterajší bod 9 sa vkladajú nové body 10 až 12, ktoré znejú: “10. V § 35 ods. 8 písm. c) v štvrtom bode sa slová „nepožiada servisnú organizáciu o“ nahrádzajú slovom „nezabezpečí“. Odôvodnenie. Znenie ustanovenia sa zosúlaďuje s navrhovanou úpravou v § 4 ods. 7 zákona č. 289/2008 Z. z. v znení neskorších predpisov. 11. Poznámka pod čiarou k odkazu 11 ag) znie: „11 ag) Zákon č. 595/2003 Z. z v znení neskorších predpisov. Paragraf 78a zákona č. 222/2004 Z. z. v znení zákona č. 215/2007 Z. z. Zákon č. 582/2004 Z. z. v znení neskorších predpisov.“. Odôvodnenie. Poznámka pod čiarou sa spresňuje, aby zodpovedala aktuálnej platnej legislatíve. Bod 12. V § 35b ods. 1 písm. e) sa vypúšťajú slová „z príjmov.“ Odôvodnenie. Znenie predmetného ustanovenia sa spresňuje, aby zodpovedalo aktuálnej platnej legislatíve. Doterajšie body je potrebné primerane prečíslovať. 5. K čl. II V doterajšom bode 10 sa v § 110j ods. 1 slová „31. decembra 2012“ nahrádzajú slovami „31. decembra 2011“. Odôvodnenie. Nadväzne na bod 2 tohto pozmeňujúceho a doplňujúceho návrhu je potrebné upraviť lehotu na ukladanie pokút pre colné úrady. 6. K čl. II Doterajší bod 11 znie: „11. Za § 110j sa vkladá § 110k, ktorý vrátane nadpisu znie: „§ 110k Prechodné ustanovenie k úpravám účinnosti od 31. decembra 2010. Ak od 1. januára 2010 do 29. decembra 2010 nastala skutočnosť pre uloženie pokuty (§ 35) postupuje sa podľa zákona účinného do 29. decembra 2010.“.“ Odôvodnenie. Prechodné ustanovenia k § 15 ods. 1 sa vypúšťajú z dôvodu, že nie je potrebné, nakoľko ide len o spresnenie existujúcej legislatívnej úpravy, vykonávať daňovú kontrolu výkonu daňovej kontroly. V záujme zachovania právnej istoty daňových subjektov vo vzťahoch, kde vznikli do 29. decembra 2010 sa spresňuje a dopĺňa prechodné ustanovenie k úpravám účinnosti od 31. decembra 2010. O všetkých pozmeňujúcich a doplňujúcich návrhoch navrhujem hlasovať spoločne. Ďakujem pekne za pozornosť a za slovo, pán predseda.
F. Mikloško, poslanec: (2008-05-21):
A to, že je tu táto hádka, to je znova akýsi precedens, že zápasíme o niečo, či ďalej to môže byť, alebo nie. A ja vám teraz položím otázku. Pamätáme sa na prípad, o ktorom sa aj teraz ešte hovorí, a to bol ten, čo pán predseda Paška chcel podpísať zákon, ktorý mu pripravila veľmi logicky legislatíva. Ten prípad, za ktorý sa tu potom hlasovalo aj o dôvere pánovi predsedovi parlamentu. Bolo by podľa tohto splnomocnenia možné urobiť tak, ako ho urobila legislatíva vtedy? Či týmto bianko dávame legislatíve túto moc? Na toto mi odpovedzte. Jej logika, samozrejme, bola úplne správna. Ale my sme schválili dva odporujúce si teda paragrafy a jednoducho nebolo možné takto postupovať. Ale, prosím, odpovedzte mi, či týmto splnomocnením by mohla legislatíva urobiť to, čo vtedy sme odmietli?